**KLAIPĖDOS LOPŠELIO-DARŽELIO „ŽIBURĖLIS“**

**DIREKTORĖS TAMAROS ČIULANOVOS**

**2021 METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Klaipėdos lopšelis-darželis „Žiburėlis“ (toliau – Įstaiga) įgyvendina Įstaigos ikimokyklinio ugdymo ir priešmokyklinio ugdymo bendrąją programas. 2021 m. rugsėjo 1 d. duomenimis, Įstaigoje veikė 10 grupių, ugdyti 153 vaikai (2020 m. – 156), iš jų: 35 ugdytiniai – 1,5–3 m., 80 – 3–6 m., 38 – 6–7 m.  2021 m. veiklą Įstaiga vykdė, vadovaudamasi 2021–2023 metų strateginiu planu (toliau – Strateginis planas) ir metiniu veiklos planu (toliau – Veiklos planas). Strateginio plano įgyvendinime dalyvavo 25 pedagoginiai darbuotojai, 23 etatai, (2020 m. – 22 etatai) ir 24 nepedagoginiai darbuotojai, 23,8 etato (2020 m. – 23,3 etato). Įstaigos 2021 m. Veiklos plano įgyvendinimo kryptys buvo susietos su Strateginio plano tikslų įgyvendinimu.  Įstaigos bendruomenė 2021 m. išsikėlė šias prioritetinės veiklos kryptis: 1) profesinis pedagogų skaitmeninio raštingumo tobulinimas, naudojant informacines technologijas (toliau – IT) ir jas integruojant į ugdymo procesą, taikant virtualias ir nuotoliniam ugdymui skirtas platformas; 2) mokinių pasiekimų ir veiksmingos švietimo pagalbos įvairių gebėjimų vaikams teikimo gerinimas, taikant vaiko pažangos matavimo sistemą, ir siekė strateginio tikslo – užtikrinti kokybišką ugdymo proceso organizavimą. Strateginiam tikslui įgyvendinti Strateginiame ir Veiklos planuose buvo iškelti konkretūs veiklos tikslai ir uždaviniai, numatytos priemonės rezultatui pasiekti.  Siekiant Strateginio plano pirmojo tikslo – užtikrinti kokybišką ugdymo proceso organizavimą – Įstaigos veikla buvo orientuota į vaikų pažintinių, saviraiškos ir kūrybiškumo galių stiprinimo, sveikos gyvensenos suvokimo ir sveikatos stiprinimo ugdymą.  Įgyvendinant pirmąjį uždavinį – sudaryti sąlygas ugdytis ir gerinti ugdymo proceso kokybę –Įstaigoje vykdomos 4 neformaliojo vaikų švietimo programos: 2 – sveikos gyvensenos ugdymo, 1 – regėjimo profilaktikos ir korekcijos, 1 – lietuvių kalbos įgūdžių lavinimo priešmokykliniame amžiuje. Vienoje grupėje įgyvendinama socialinių-emocinių įgūdžių ugdymo programa „Kimochi“. 2021 m. Įstaigoje organizuota plati metodinė veikla: vyko 3 metodiniai seminarai, 3 metodinės tarybos posėdžiai, organizuota 14 atvirų veiklų, parengti 8 pranešimai. Projektinės veiklos metu buvo organizuotos 2 virtualios respublikinės vaikų piešinių parodos, vestos 2 kūrybinės-teminės savaitės; įstaigos mokytojai dalyvavo 12 tarptautinių, 36 respublikiniuose, 5 mieste organizuotuose projektuose ir parodose, vykdyti planuoti tradiciniai ir netradiciniai renginiai (įvykdyta 95 proc.). 80 proc. Įstaigos mokytojų veiklas organizavo, taikydami STEAM metodiką. Pagerėjo vaikų ugdymosi motyvacija, kūrybiškumas ir saviraiška.  Tikslingai panaudotos valstybės, savivaldybės ir paramos lėšos darbo užmokesčiui, įstaigos pastato išlaikymui. Pokyčių valdymą įtakojo nuosekliai vykdomas darbuotojų profesinis tobulėjimas. Išklausyta 2580 val. kvalifikacijos tobulinimo seminarų medžiagos, prioritetas teiktas STEAM metodikos įvaldymui, sveikos gyvensenos ugdymui, patyriminiam ugdymui (2020 m. – 1487 val.). Kiekvienas mokytojas vidutiniškai išklausė 103 val. seminarų medžiagos (įvykdyta 100 proc.). Mokytojai įgytas žinias taikė praktikinėse veiklose, tikslingai buvo praplėstas ugdymo turinys, veiklos tapo ugdytiniams patrauklios. Tai sąlygojo pagerėjusią ugdymo kokybę ir aukštesnius ugdytinių pasiekimus.  Vadovaujantis 2021–2023 m. Mokytojų ir pagalbos mokiniui specialistų atestacijos programa, 2 mokytojai įgijo mokytojo metodininko kvalifikacinę kategoriją, 2 – mokosi ir siekia įgyti ikimokyklinio ugdymo mokytojo profesiją. 2 mokytojai baigė ikimokyklinio ugdymo studijas. 2021 m. teiktas kokybiškas maitinimas 153 ugdytiniams, tausojantis maitinimas pagal atskirus valgiaraščius taikytas 3 ugdytiniams. Ataskaitiniais metais 26 šeimoms taikyta 50 proc. mokesčių už vaikų maitinimą lengvata.  Įgyvendinant antrąjį uždavinį – teikti kokybiškas švietimo paslaugas – švietimo pagalba teikta 30 vaikų, turinčių kalbos ir komunikacijos sutrikimų. 10 vaikų kalba ištaisyta. Vaiko gerovės komisijoje dėl vaikų poreikių įvertinimo Klaipėdos pedagoginei psichologinei tarnybai parengtos 3 pažymos. Specialistų pagalba teikta 2 ugdytiniams su dideliais, 1 – su vidutiniais specialiaisiais ugdymo(si) poreikiais. 13 vaikų teikta pedagoginė regėjimo korekcijos pagalba. Per metus 9 vaikams (70 proc.) regėjimo aštrumas pagerėjo, 4 (30 proc.) – išliko nepakitęs.  Siekiant Strateginio plano antrojo tikslo – užtikrinti sveiką, saugią ir šiuolaikinius ugdymo(si) reikalavimus atliepiančią aplinką – Įstaigos veikla buvo orientuojama į edukacinių erdvių kūrimą, patalpų būklės atnaujinimą, šiuolaikinių ugdymo(si) priemonių ir technologijų įsigijimą.  Siekiant šio strateginio tikslo, buvo įgyvendinamas pirmasis uždavinys – gerinti Įstaigos ugdymo sąlygas ir aplinką – atliktas vienos grupės remontas (lubų ir sienų dažymas 3,5 tūkst. Eur), įsigytos 3 lauko pavėsinės (3,4 tūkst. Eur), 3 įmontuojamos spintos rūbinėse bei 3 baldai ugdymo priemonėms grupėse (1,7 tūkst. Eur).  Įgyvendinant antrąjį uždavinį – pritaikyti Įstaigos aplinkas švietimo reikmėms – 2021 m. įsigytas 1 nešiojamas kompiuteris (0,5 tūkst. Eur) į lietuvių kalbos ugdymo kabinetą, 1 interaktyvi mobili lenta (2,0 tūkst. Eur) į 1 priešmokyklinę grupę. Taip pat įsigyta įvairių edukacinių, ugdomųjų žaidimų, knygučių, sporto inventoriaus, muzikos instrumentų (1160 Eur), įrengtas lietuvių kalbos ugdymo kabinetas. Visos Įstaigos grupės, specialistų kabinetai, sporto ir muzikos salės aprūpintos IT 100 proc.  Vykdant teisės aktais nustatytus reikalavimus, atliktas profesinės rizikos vertinimas, kuris pagerino darbo vietų sąlygas, padėjo lengviau įveikti stresines situacijas, pagerino darbuotojų tarpusavio santykius.  2021 m. Įstaigos finansinė situacija:   | Finansavimo šaltinis | Lėšos (tūkst. Eur) | | | Pastabos | | --- | --- | --- | --- | --- | | Planas (patikslintas) | Panaudota lėšų | Įvykdymas (%) | | Savivaldybės biudžetas (SB) | 423,9 | 423,7 | 99,95 |  | | Specialioji tikslinė dotacija (VB) | 246,5 | 246,5 | 100 |  | | Įstaigos gautos pajamos (surinkta pajamų SP), iš jų: | 75,0 | 52,4 | 70 | Per metus planuota surinkti 75,0 tūkst. Eur, bet faktiškai surinkta 52,4 tūkst. Eur, todėl įvykdymas atitinka 70 proc. plano. | | Pajamų išlaidos (SP) | 0,8 | 0,17 | 21 |  | | Projektų finansavimas (ES; VB;SB) | - | - | - |  | | Kitos lėšos (parama 1,2 % GM ir kt.) | 1,9 | 1,9 | 100 |  | | Iš viso | 748,1 | 724,67 |  |  | | Kreditinis įsiskolinimas (pagal visus finansavimo šaltinius) 2022 m. sausio 1 d. | | | 221,36 |  |   Įstaigoje 2021 m. spalio mėnesį buvo atliktas Valstybinės maisto ir veterinarijos tarnybos Klaipėdos departamento patikrinimas. Pažeidimų nerasta.  2021 m. lapkričio 24 d. ir gruodžio 8 d. buvo atlikti 2 Klaipėdos miesto visuomenės sveikatos biuro paviršių aplinkos testavimai dėl COVID-19 virusų. Virusų nerasta.  2021 m. Įstaigoje liko neišspręstos tokios vidaus ir išorės faktorių sąlygotos problemos: vidaus laiptinėms ir koridoriams reikalingas kapitalinis remontas, elektros instaliacijos darbai, dėl ugdytinių saugumo būtina keisti įstaigos teritorijos takų dangą.  Planuodama 2022 m. veiklą, Įstaigos bendruomenė susitarė dėl veiklos prioriteto – duomenų analize ir įsivertinimu pagrįstos švietimo turinio ir vadybos kokybės užtikrinimas, kuriant savivaldos, socialinės partnerystės ir vadovų lyderystės darną. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai | Pasiekti rezultatai ir jų rodikliai |
| 1.1. Visapusiškai stiprinti ir saugoti vaikų sveikatą, derinant fizinį aktyvumą ir poilsį, stiprinant sveikatai palankios mitybos įgūdžius bei nuostatas. Formuoti sveikos gyvensenos įgūdžius įstaigos bendruomenėje | Padedant vaikams įgyti bendrą sveikatos suvokimą, formuoti sveikos gyvensenos įgūdžius, bei nuostatas, atsakomybę už savo ir kitų sveikatą, paskatinti juos rinktis sveiką gyvenimo būdą. Kurti Įstaigos bendruomenės sveikos gyvensenos nuostatų formavimą, siekiant tapti sveikatą stiprinančia mokykla | 1. Dalyvauta projekte „Sveikata visus metus 2021“ iki 2021 m. gruodžio 31 d.  2. Organizuota ir dalyvauta 5–7 sveikatingumo renginiuose iki 2021 m. gruodžio 31 d.  3. Sporto salė ir lauko sporto aikštelė papildyta sporto priemonėmis, naujais įrenginiais, atnaujintas sveikatingumo takelis iki 2021 m. spalio 31 d.  4. Atlikta bendruomenės narių apklausa apie maitinimo kokybę Įstaigoje, palankius sveikatai ir vaikų mėgstamus patiekalus iki 2021 m. balandžio 31 d.  5. Sudarytas fizinių užsiėmimų vaikams tvarkaraštis iki 2021 m. rugsėjo 20 d.  6. Bendradarbiaujant su socialiniais partneriais, Įstaigos bendruomenėje  organizuotos ir pravestos sporto šventės, parodos, akcijos iki 2021 m. gruodžio 31 d. | 1. 2021 m. dalyvauta respublikiniame projekte „Sveikata visus metus 2021“, užduotys įvykdytos 100 proc.  2.1. Per 2021 m. Įstaigoje organizuotos  2 sporto šventės (žiemos ir vasaros), 8 sporto pramogos, 7 sveikatos valandėlės;  2.2. Gegužės mėnesį įstaigoje organizuota sveikos gyvensenos ugdymo kūrybinė-teminė savaitė „Tegyvuoja sportas, sveikata ir šypsena!“;  2.3. 4 grupėse buvo įgyvendinami sveikos gyvensenos ugdymo projektai;  2.4. Neformaliojo švietimo mokytojai dalyvavo 8 respublikiniuose, 3 tarptautiniuose projektuose, 1 mieste Visuomenės sveikatos centro organizuotame projekte „Judriausias darželis“.  3. Sporto salė visiškai aprūpinta sporto inventoriumi ir priemonėmis. 2021 m. papildyta priemonių už 85 Eur. Atnaujintas sveikatingumo takelis (S. Kneipo takelis).  4.1. 2021 m. balandžio mėn. vykdyta bendruomenės narių apklausa dėl maitinimo kokybės ir kai kurių patiekalų gamybos tikslingumo. 90 proc. dalyvavusių įvertino maitinimą Įstaigoje gerai. Nutarta pakeisti 4 patiekalų gamybą kitais, nes ne visiems vaikams jie buvo priimtini;  4.2. 2021 m. spalio mėn. priešmokyklinių grupių ugdytiniai dalyvavo Klaipėdos miesto Visuomenės sveikatos biuro organizuotame kūrybinių darbų konkurse „Salotų salotos“ ir laimėjo I vietą;  4.3. 2021 m. lapkričio mėn. priešmokyklinio ugdymo grupių vaikai dalyvavo veikloje „Sveikos saldainiams alternatyvos degustacijos-paskaitos“.  5. Parengtas ir direktoriaus 2021 m. rugsėjo 20 d. patvirtintas sporto salės užimtumo tvarkaraštis.  6.1. Sausio mėnesį dalyvauta respublikiniame projekte „Žiemos linksmybės“;  6.2. Gruodžio mėnesį dalyvauta respublikiniame projekte „Nykštukų bėgynės 2021. Pagauk Kalėdas“;  6.3. Per 2021 m. Įstaigos ugdytiniai dalyvavo 4 respublikiniuose projektuose-akcijose, parodose ir 1 tarptautinėje parodoje, kurių metu įgijo žinių apie sveiką mitybą ir sveikatos stiprinimą. |
| 1.2. Užtikrinti tikslingą, efektyvų kvalifikacijos tobulinimą, mokytojų bendradarbiavimą, dalijantis gerąja darbo patirtimi | Patobulinta mokytojų kvalifikacijos tobulinimo programa. Įgytos žinios pritaikytos prie Įstaigos bendrų tikslų, uždavinių | 1. Parengta ir patvirtinta mokytojų kvalifikacijos tobulinimo programa iki 2021 m. sausio 25 d.  2. 95 proc. Įstaigos mokytojų lankė kvalifikacijos tobulinimo seminarus 40 val. ir daugiau iki 2021 m. gruodžio 31 d.  3. 80 proc. mokytojų dalinosi gerąją darbo patirtimi (atviros veiklos, projektų rengimas, pranešimų pristatymas, metodinės dienos) iki 2021 m. lapkričio 31 d. | 1. 2021 m. Įstaigos metinis veiklos planas patvirtintas direktoriaus 2021 m. sausio 25 d. įsakymu Nr. V-9.  2. Per 2021 m. Įstaigos mokytojai išklausė 2580 val. seminarų medžiagos. Kvalifikacijos tobulinimas buvo orientuotas į STEAM metodikos, sveikos gyvensenos ugdymo, IT valdymo žinių tobulinimą. Įvykdymas – 100 proc.  3.1. Organizuota 14 atvirų virtualių veiklų,  parengti 8 virtualūs pranešimai; 95 proc. mokytojų dalinosi gerąja pedagogine patirtimi;  3.2. Organizuoti 3 metodiniai seminarai, 3 Metodinės tarybos, 4 Mokytojų tarybos, 3 Mokytojų atestacijos komisijos posėdžiai;  3.3. Lapkričio mėnesį virtualiai organizuota metodinė diena „STEAM priemonės mano veikloje“. Priemones parengė 90 proc. mokytojų;  3.4. 3 Įstaigos mokytojai suorganizavo 2 respublikines virtualias vaikų kūrybinių darbelių parodas. |
| 1.3. Modernizuoti Įstaigos ugdymą, diegiant  inovatyvius mokymo metodus ir IKT | Plėtoti informacinių komunikacinių technologijų prieinamumą ir panaudojimo galimybes ugdymo procese | 1. Įsigytas interaktyvus ekranas su mobiliu stovu iki 2021 m. balandžio 31 d.  2. Darbuotojai 100 proc. aprūpinti kompiuteriais iki 2021 m. gruodžio 31 d.  3. Patobulintas bevielis interneto ryšys visoje Įstaigoje iki 2021 m. balandžio 31 d.  4. Mokytojai dalyvavo kvalifikacijos tobulinimo renginiuose, kurie orientuoti į šiuolaikišką, kokybišką ugdymo proceso organizavimą iki 2021 m. gruodžio 31 d.  5. 100 proc. mokytojų tikslingai taiko IKT ir inovatyvius metodus ugdymo procese iki 2021 m. gruodžio 31 d. | 1. 2021 m. balandžio 14 d. įsigytas 65“ interaktyvus ekranas AVTEK su mobiliu fiksuotu laikikliu už 1998,92 Eur į priešmokyklinio ugdymo „Voveraičių“ grupę.  2. Visos grupės, specialistų kabinetai, sporto ir muzikos salės aprūpintos nešiojamais kompiuteriais. 2021 m. gegužės 6 d. įsigytas nešiojamas kompiuteris į lietuvių kalbos kabinetą.  3. 2021 m. gegužės 26 d. patobulintas bevielio interneto ryšys, prijungiant papildomus maršrutizatorius.  4. 3 proc. išklausytų seminarų valandų (73 val.) buvo orientuotos į nuotolinio ugdymo organizavimą, „Microsoft Teams“ programos skaitmeninių įrankių panaudojimą.  5. 100 proc. mokytojų tikslingai taiko informacines kompiuterines technologijas savo darbe |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. |
| 7.2. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3 |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Įstaigos tarybos pirmininkas \_\_\_\_\_\_\_\_\_\_\_\_\_ Larisa Matvijenko \_\_\_\_\_\_\_\_\_\_

(parašas) (data)

**11. Įvertinimas, jo pagrindimas ir siūlymai:**

Klaipėdos miesto savivaldybės meras \_\_\_\_\_\_\_\_\_ Vytautas Grubliauskas \_\_\_\_\_\_\_\_\_\_

(parašas) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė \_\_\_\_\_\_\_\_\_\_ Tamara Čiulanova \_\_\_\_\_\_\_\_\_\_

(parašas) (data)